《记所居草树》
宋代·刘敞

幽兰晚已秀，新竹直且疏。朴樕亦巢禽，坳堂自容鱼。

长日肆炎赫，周轩正清虚。适心不贵多，一亩觉有馀。

理会遣孤笑，兴来味群书。彼何扰扰尔，我独欣欣欤。

人臣无怀安，吏治犹蘧芦。幸及三年淹，庶几閒燕居。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。